Uzbuna oko zajedničke odbrane. OHR sugerira ostavku ministra Vračara 12/6/02 - 2002-06-12
U Republici Srpskoj se danas bilježe brojne reakcije na jučerašnje odluke Narodne Skupštine, o pitanju odbrane ali i na sugestije OHR-a
Odluka Narodne Skupštine Republike Srpske kojom su odbačene pojedine odredbe prijedloga Predsjedništva Bosne i Hercegovine o organizaciji i radu institucija odbrane na državnom nivou predstavlja izraz demokratske procedure, koja samo potvrđuje da rješenja iz ove oblasti treba tražiti u okviru postojećeg Ustava. Stav je ovo savjetnika za vojna pitanja, člana predsjedništva Bosne i Hercegovine iz Republike Srpske, Boška Gvozdena. To znači da ona pitanja, gdje je nadležnost entiteta, moraju ići od te sredine i da sve može da se riješi ako postoji interes i dogovor entiteta, odnosno, Republike Srpske i Federacije. Predsjednik Saveza nezavisnih socijaldemokrata, Milorad Dodik ističe da posljednje odluke, na državnom i entitetskim nivoima, iz oblasti odbrane, predstavljaju tiho uvođenje u jedinstvene vojne strukture, čemu se on protivi ali, ujedno, nudi i rješenje. Mislimo da treba ići u demilitarizaciju, odnosno, ukidanje vojnih snaga. Ako to nije moguće, u ovom trenutku, onda bi prelazni oblik, mogao da bude da se formira jedna jedinica za internacionalne potrebe, koja ne bi imala više od 400-500 ljudi u B i H ali to ne bi bila armija. Portparol OHR-a,Sonja Pastulović,ne želeći da ulazi u detalje zaključaka Narodone Skupštine, posebno, naglašava. Ne postoji dovoljna količina novca u budžetu za odbranu, bez obzira da li se radi o entitetskom ili državnom nivou. Ona je na današnjoj konferenciji za novinare u Banjaluci, takođe, saopštila da je visoki predstavnik Paddy Ashdown postavio pitanje, političke odgovornosti ministra finansija Republike Srpske, Milenka Vračara, zbog afere u Upravi carina ovog entiteta. Tim povodom, premijer Republike Srpske, Mladen Ivanić je zatražio od OHR-a, da hitno saopšti rezultate istrage, koja traje već desetak dana, kako bi se mogle poduzeti određene mjere. Ko god ima odgovornosti, neće moći tu odgovornost izbjeći. Nikakvih političkih razloga nema, zbog kojih bi bilo ko, uključujući i mene bio izuzet iz svake odgovornosti, za moguće zloupotrebe, ako ih je bilo. Dodajmo da je ministar finansija Milenko Vračar, ponudio ostavku na svoju funkciju, o kojoj će se tek izjasniti, premijer, Mladen Ivanić. Za Glas Amerike iz Banjaluke, Dragan Stegić.